8.6.2022
MT
Il-Ġurnal Uffiċjali tal-Unjoni Ewropea
C 224/9 It-Tlieta 23 ta’ Novembru 2021
Ngħinu lill-isport biex niżguraw li jirkupra b'suċċess 66.
Jinsisti fuq il-bżonn ta' appoġġ u mekkaniżmi ta' finanzjament dedikati biex, wara l-COVID-19, is-settur sportiv u l-isport kollu jerġgħu jqumu fuq saqajhom, inkluż permezz ta' fondi ta' appoġġ nazzjonali, il-Faċilità għall-Irkupru u r-Reżiljenza u l-fondi strutturali tal-UE; 67.
Jilqa' l-fatt li xi Stati Membri inkludew l-isport fil-pjanijiet nazzjonali għall-irkupru u r-reżiljenza tagħhom;
68.
Jistieden lill-Kummissjoni tipprovdi data dwar l-investimenti u r-riformi relatati mal-isport fir-rapport ta' rieżami tagħha dwar l-implimentazzjoni tal-Faċilità għall-Irkupru u r-Reżiljenza, li għandu jiġi ppreżentat lill-Parlament u l-Kunsill fl-2022; 69.
Jilqa' ż-żieda fil-baġit għall-isport fl-ambitu tal-programm Erasmus+ attwali u jappoġġa sinerġiji ulterjuri bejn il-fondi u programmi bħall-programm l-UE għas-Saħħa u l-programm LIFE; jissottolinja li t-tneħħija tal-ostakli kollha fil-proċess ta' applikazzjoni fil-livell nazzjonali hija kruċjali sabiex isir użu aħjar minn dawn l-għodod b'appoġġ għall-irkupru fl-isport; 70.
Jiddeplora n-nuqqas ta' referenza espliċita għall-isport fir-regolament tal-programm EU4Health;
71.
Iħeġġeġ lill-istituzzjonijiet tal-UE jżidu b'mod konsiderevoli l-baġit iddedikat għall-isport rikreattiv fl-ambitu tal-programm Erasmus+ fil-perjodu ta' programmazzjoni finanzjarja li jmiss; 72.
Jenfasizza l-bżonn li l-finanzjament għall-isport ikompli jiżdied, anke lil hinn mill-programm Erasmus+, b'mod immirat u b'enfasi fuq id-dimensjoni soċjali tiegħu, partikolarment fl-isport rikreattiv; 73.
Jenfasizza l-importanza ta' azzjonijiet preparatorji u proġetti pilota fil-qasam tal-isport li jipprovdu finanzjament addizzjonali għall-isport rikreattiv u jagħtu riżultati promettenti; 74.
Jistieden lill-Kummissjoni żżid l-għadd ta' proġetti pilota u azzjonijiet preparatorji aċċettati fil-qasam tal-isport;
75.
Jenfasizza l-bżonn li t-turiżmu sportiv jingħata appoġġ bħala wieħed mill-mezzi biex tingħata spinta lill-irkupru u r-reżiljenza tas-settur tal-isport wara l-COVID-19; 76.
Ifakkar fl-importanza tal-protezzjoni tad-dixxiplini sportivi tradizzjonali u l-promozzjoni tagħhom b'finanzjament adegwat bħala parti mill-wirt kulturali Ewropew u l-identità reġjonali; 77.
Jistieden lill-awtoritajiet nazzjonali, reġjonali u lokali jirrikonoxxu r-rwol ewlieni tal-isport u tal-attività fiżika f'oqsma bħar-riġenenerazzjoni urbana, it-turiżmu u l-koeżjoni territorjali u jħeġġu investimenti rilevanti fl-ambitu tal-politika ta' koeżjoni tal-UE, speċifikament fir-rigward tal-Fond Soċjali Ewropew Plus, il-Fond Ewropew għall-Iżvilupp Reġjonali u l-Faċilità għall-Irkupru u r-Reżiljenza; 78.
Jistieden lill-Kummissjoni tinkoraġġixxi l-użu tal-fondi REACT-EU għal proġetti relatati mal-infrastruttura sportiva, dment li din tkun sostenibbli, tikkontribwixxi għall-irkupru ekonomiku fit-tul u tkun ta' appoġġ għat-turiżmu; 79.
Jiġbed l-attenzjoni tal-Kummissjoni u l-awtoritajiet responsabbli mill-ġestjoni dwar ir-rwol importanti ta' klabbs u assoċjazzjonijiet sportivi żgħar u jenfasizza n-nuqqas ta' riżorsi umani u materjali disponibbli għalihom biex jiksbu aċċess għall-fondi Ewropej u l-appoġġ immirat; 80.
Jistieden lill-Istati Membri jikkunsidraw li japplikaw l-aktar rata baxxa possibbli ta' VAT għas-settur tal-isport bħala waħda mill-għodod biex jiġi ffaċilitat l-aċċess għas-servizzi tiegħu wara l-COVID-19; 81.
Jistieden lill-Kummissjoni tiżviluppa metodoloġija għad-definizzjoni tal-kriterji għall-kejl u l-monitoraġġ tal-impatt soċjali ta' proġetti relatati mal-isport flimkien mal-partijiet ikkonċernati rilevanti kollha, inklużi s-soċjetà ċivili, is-sħab soċjali u l-awtoritajiet pubbliċi, u taġġorna u tippreżenta data dwar l-impatt soċjali tal-isport fuq bażi regolari; 82.
Iħeġġeġ lill-Kummissjoni u lill-Istati Membri jaġġornaw u jippreżentaw data dwar l-impatt ekonomiku tal-isport fuq bażi regolari;